ΓΡΑΠΤΗ ΕΡΩΤΗΣΗ E-2432/03

υποβολή: Frdrique Ries (ELDR)και Olivier Dupuis (NI) προς την Επιτροπή

(22 Ιουλίου 2003)

Θέμα: Η κατάσταση των δικαιωμάτων του ανθρώπου στο Λάος

Την Πέμπτη 3 Ιουλίου 2003, το Ευρωπαϊκό Κοινοβούλιο ενέκρινε ομόφωνα ψήφισμα με το οποίο ζητεί την άμεση αποφυλάκιση του βέλγου δημοσιογράφου Thierry Falise και του γάλλου Vincent Reynaud, του αμερικανού πάστορα Naw Karl Mua, καταγόμενου από την εθνική μειονότητα Hmong, που καταδικάσθηκαν σε 15ετή φυλάκιση μετά τη σύλληψή τους στο Λάος, καθώς και των λαοτιανών συνοδών τους. Το ψήφισμα αυτό δίδει συνέχεια στα ψηφίσματα της 15ης Φεβρουαρίου(1) και της 15ης Νοεμβρίου 2001(2), με τα οποία ήδη από τότε το Ευρωπαϊκό Κοινοβούλιο καλούσε τις αρχές της Vientiane να εισαγάγουν τη χώρα στην οδό των δημοκρατικών μεταρρυθμίσεων και του σεβασμού της ελευθερίας και των δικαιωμάτων του ανθρώπου. Ωστόσο, δεν μπορούμε παρά να διαπιστώσουμε ότι η κυβέρνηση του Λάος κωφεύει στις εκκλήσεις αυτές και ουδεμία βελτίωση της κατάστασης των ανθρωπίνων δικαιωμάτων έχει σημειωθεί. Ναι μεν η αποφυλάκιση, την Τετάρτη 9 Ιουλίου, τριώνπηκόοων δυτικών χωρών κατευνάζει πολλές ανησυχίες, δεν παύουν ωστόσο να πλανώνται πολλές άλλες σχετικά με την τύχη και το μέλλον των τεσσάρων συνοδών τους από το Λάος. Πρέπει επίσης ναπενθυμίσουμε ότι εξακολουθούν να μηνπάρχουν νέα από τους πέντε φοιτητές, ηγέτες του Κινήματος της 26ης Οκτωβρίου 1999, που είχαν οργανώσει ειρηνική διαδήλωσηπέρ της δημοκρατίας.

Η Επιτροπή δύναται να επιβεβαιώσει ότι κάθε πρόταση εμβάθυνσης της εταιρικής σχέσης μεταξύ της ΕΕ και της Λαϊκής Δημοκρατίας του Λάος δεν πρόκειται ναποβληθεί παρά μετά από συγκεκριμένη και πλήρη αξιολόγηση της προόδου που έχει επιτευχθεί στον τομέα των δικαιωμάτων του ανθρώπου, αρχής γενομένης από την αποφυλάκιση των πέντε ηγετών του Κινήματος της 26ης Οκτωβρίου 1999 και των τεσσάρων πολιτών του Λάος που συνελήφθησαν μαζί με τους Thierry Falise, Vincent Reynaud και Naw Karl Mua;

Η Επιτροπή δύναται ναπολογίσει το ακριβές ποσό της κοινοτικής βοήθειας που έχει χορηγηθεί στο πλαίσιο της συμφωνίας συνεργασίας από το 1997· Δύναται επίσης να προσδιορίσει τον προορισμό της βοήθειας, ιδιαίτερα δε των 25πό διεξαγωγή κοινοτικών προγραμμάτων·

Τέλος, η Επιτροπή σχεδιάζει, όπως προβλέπει το άρθρο 19 της συμφωνίας συνεργασίας του Απριλίου του 1997, να λάβει τα ενδεδειγμένα μέτρα· Εν άλλοις, προτίθεται να γνωστοποιήσει στην κυβέρνηση της Λαϊκής Δημοκρατίας του Λάος την βούλησή της να προβεί, ενδεχομένως, στο πάγωμα αυτής της διμερούς συμφωνίας·

(1) ΕΕ C 276 της 1.10.2001, σελ. 281.

(2) ΕΕ C 140 E της 13.6.2002, σελ. 577.

Απάντηση του κ. Patten εξ ονόματος της Επιτροπής

(22 Αυγούστου 2003)

Η Επιτροπή συμμερίζεται την ανησυχία που εξέφρασαν τα Αξιότιμα Μέλη του Κοινοβουλίου σχετικά με την κατάσταση των ανθρωπίνων δικαιωμάτων στη Λαϊκή Δημοκρατία του Λάος. Αν και είναι ικανοποιημένη που μπόρεσε να βρεθεί μία διπλωματική λύση για να αφεθούν ελεύθεροι οι κκ. Falise, Reynaud και Mua, η Επιτροπή εξακολουθεί να ανησυχεί για την κατάσταση των τεσσάρων πολιτών του Λάος που συνελήφθησαν συγχρόνως.

Μέσω της αντιπροσωπείας της στο Vientiane και σε στενή επαφή με τους αντιπροσώπους των κρατών μελών, η Επιτροπή παρακολουθεί προσεκτικά την κατάσταση των ανθρωπίνων δικαιωμάτων στο Λάος.

Όπως ανέφερε στην απάντησή της στη γραπτή ερώτηση E-2255/03 του κ. Dupuis(1), η Επιτροπή έχει εκφράσει επανειλημμένως στην κυβέρνηση του Λάος την ανησυχία της για τη γενική κατάσταση των ανθρωπίνων δικαιωμάτων, περιλαμβανομένου του ζητήματος των πέντε αρχηγών του Κινήματος της 26ης Οκτωβρίου 1999. Δυστυχώς, τα διαβήματα αυτά είχαν περιορισμένα αποτελέσματα μέχρι στιγμής.

Όσον αφορά την κοινοτική βοήθεια στο Λάος, εφαρμόζεται σύμφωνα με το τρέχον εθνικό ενδεικτικό πρόγραμμα 2002-2004, το οποίο αφορά κυρίως τους τομείς της ανάπτυξης τηςπαίθρου, της εκπαίδευσης και τηςγείας. Επίσης προτείνεται ειδική συνεργασία στον τομέα της χρηστής διακυβέρνησης, που αποτελεί σημαντικό θέμα. Συνολικά, 18 εκατ. ευρώ χορηγήθηκαν για το Εθνικό Ενδεικτικό Πρόγραμμα του Λάος (ΕΕΠ), από τα οποία 7 εκατ. ευρώ δεσμεύτηκαν τον Ιούλιο του 2003.

Από το 1997, η Επιτροπή έχει χορηγήσει 20 εκατ. ευρώ για διμερή έργα στο Λάος, συν περίπου 6,6 εκατ. ευρώ για ανθρωπιστική βοήθεια και 6,7 εκατ. ευρώ για βοήθεια μέσω μη κυβερνητικών οργανώσεων (ΜΚΟ) στους τομείς του περιβάλλοντος, τηςγείας, της εκπαίδευσης και της επισιτιστικής ασφάλειας. Το μεγαλύτερο μέρος της βοήθειας συγκεντρώνεται στο βόρειο τμήμα της χώρας, όπου η πλειοψηφία του πληθυσμού ανήκει σε εθνικές μειονότητες. Η κατανομή της βοήθειας ανά τομέα είναι περίπου η εξής: 65 % για την ανάπτυξη τηςπαίθρου, 25 % για την κοινωνική ανάπτυξη (υγεία, εκπαίδευση) και 10 % για άλλους τομείς, όπως η οικονομική συνεργασία και η ανθρωπιστική βοήθεια. Η Επιτροπή είναι πρόθυμη να παράσχει στα Αξιότιμα Μέλη του Κοινοβουλίου λεπτομερέστερες πληροφορίες για το θέμα αυτό.

Η Επιτροπή εφαρμόζει μία συνεπή πολιτική δέσμευσης έναντι της κυβέρνησης του Λάος, η οποία αποσκοπεί στη στήριξη της διαδικασίας εκδημοκρατισμού της χώρας. Αυτή η πολιτική δέσμευση συνίσταται σε εποικοδομητικό πολιτικό διάλογο με την κυβέρνηση, που περιλαμβάνει τα θέματα των ανθρωπίνων δικαιωμάτων, σε συνδυασμό με συνεχή στήριξη προς τον πληθυσμό του Λάος μέσω των προγραμμάτων αναπτυξιακής συνεργασίας που ενισχύει η Κοινότητα. Σημειωτέον ότι η Κοινότητα δεν παρέχει άμεση χρηματοδοτική στήριξη στην κυβέρνηση.

Όσον αφορά την ενδεχόμενη αναστολή του συνόλου ή μέρους της διμερούς συμφωνίας του 1997, και ιδίως της αναπτυξιακής βοήθειας, αυτό πρέπει να θεωρηθεί ως έσχατη λύση, δεδομένου ότι ένα τέτοιο μέτρο θα είχε προφανώς αρνητικά αποτελέσματα για πολλά πρόσωπα των οποίων τα δικαιώματα παραβιάζονται.

Η Επιτροπή θα εξετάσει την κατάσταση των ανθρωπίνων δικαιωμάτων και τις ενδεχόμενες επιπτώσεις της στις διμερείς σχέσεις ΕΕ-Λάος ενόψει της προσεχούς συνεδρίασης της μικτής επιτροπής Επιτροπής-Λάος που προβλέπεται για το φθινόπωρο του 2003.

(1) βλέπε σελίδα 233.